runetrust/blame-folketinget-dk huggingface dataset:
Rosa Lund (EL), 2019-11-21:
Så ved vi godt i Enhedslisten, at der står i lovforslaget, at man vil kunne læse sig til, om ens forsyningsselskab har privat inkasso eller ej, men det nytter jo ikke noget, hvis man er en person, der er kommet ud i økonomiske problemer, for så er det bare efter Enhedslistens mening med dette lovforslag for vilkårligt, hvordan man efterfølgende behandles.
Marie Krarup (DF), 2020-01-07:
Så derfor må meningen vel være fra ordførerens side, at man ikke ønsker at bruge midlerne til at sikre danskerne, altså at danskerne simpelt hen ikke er tilstrækkelig meget værd til, at man ønsker at afsætte tilstrækkelige midler til at kunne sikre alle de grænser, hvor man har mulighed for at forhindre den slags trusler.
Kristian Thulesen Dahl (DF), 2005-03-15:
Vi gør det da ikke godt nok i dag, så selvfølgelig skal der ske ændringer, og den mulighed, der bliver ved at gøre tingene mere effektivt på ét område, skal jo gøre, at man kan bruge flere kræfter de steder, hvor vi i dag gør det for dårligt.
Jacob Lund (S), 2015-05-12:
Jeg mener jo netop – og det synes jeg at jeg redegjorde for – at det er rigtig vigtigt, at der kommer en debat om det, at det bliver italesat, og at vi netop, både herfra og andre steder fra, får givet udtryk for, at der er sket en frygtelig hændelse i området.
Ulla Tørnæs (V), 2011-11-25:
Jeg har ligesom fru Mai Henriksen glædet mig rigtig meget til netop i dag at kunne få begrundelsen og redegørelsen fra Socialdemokraterne for, hvorfor det er, at man nu har ændret holdning i forhold til under valgkampen og forud for valgkampen, hvor man jo tordnede mod tilbagetrækningsreformen.
Marianne Jelved (RV), 2016-11-17:
Vi havde mange, lange diskussioner – meget svære diskussioner – da vi vedtog loven om magtanvendelse over for børn og unge, der er anbragt på institutioner, og derfor følger det også naturligt, at vi må have et grundigt udvalgsarbejde om det lovforslag, vi behandler her, fordi der også er en række dilemmaer.
Søren Egge Rasmussen (EL), 2022-04-21:
Jeg synes, at det, at vi er kommet frem til, at der er klimakostråd, er vigtigt, og jeg synes også, det er yderst interessant, at man dér kan opnå en sundhedsgevinst for samfundet på 12 mia. kr. om året, hvis det er sådan, at alle ikke går hen og bliver vegetarer og veganere, men bare følger klimakostrådene og skruer ned for den mængde kød, de spiser, og kommer frem til at få flere af proteinerne fra at spise bælgfrugter.
Carsten Hansen (S), 2004-06-04:
Hr. Christian Lund Jepsen ved jo ganske udmærket, som hr. Bjarne Laustsen sagde, at de her uddannelser er dem, der overhovedet er bedst til at integrere, og vi har det udgangspunkt, at vi ikke tror på, at man overhovedet skal lave A- og B-uddannelser.
Lotte Thiim Bertelsen (SF), 2006-12-07:
Men det, som måske er mere centralt, er, at det skal være muligt at arbejde, at det skal være muligt at have et arbejdsmarked, hvor der er plads til folk, som måske ikke kan arbejde fuld tid, som måske har brug for noget hjælp i starten, og som måske har brug for at lære sproget bedre.
Per Clausen (EL), 2009-02-20:
Men som transportministeren jo ganske ofte har gjort opmærksom på, er letbaner ikke den billigste form for kollektiv trafik - den er god, fordi den er hurtig og effektiv og der er ordentlig komfort osv., men det er ikke den billigste - og det er klart, at hvis man havde valgt det, ville der jo ikke være råd til motorvej, og derfor er det altså også sådan, at når man indgår en aftale om, at der skal bygges flere motorveje, fravælger man også nogle andre ting.
Ida Auken (RV), 2018-02-06:
Jeg er helt enig med de ordførere, som før mig har sagt, at med hensyn til de her investeringer og det med at investere i sin fremtid er det helt afgørende, at der er penge i kassen, når man bliver pensioneret, altså at der er noget til at leve for, og det handler også om socialt ansvar.
Brigitte Klintskov Jerkel (KF), 2021-11-25:
Jeg vil derfor på nuværende tidspunkt ikke tage stilling til, om vi vil stemme grønt til lovforslaget, da vi har brug for at få klarhed over, hvorvidt det her lovforslag overimplementerer aftalen fra tidligere i år, derudover om det som konsekvens heraf bliver decideret umuligt med private initiativer på det sociale område.
Anne Baastrup (SF), 1998-06-16:
Med hensyn til om det skal ind i lovgivningen, eller om der blot skal være en henvisning til børnekonventionen i udvalgsbetænkningen, har jeg forstået på Det Konservative Folkepartis ordfører, hr. Brian Mikkelsen, at det blot sker med henblik på at genfremsætte ændringsforslaget, når
Kristian Pihl Lorentzen (V), 2012-01-18:
Jeg kan lige med henvisning til det forrige svar sige, at jeg finder det lidt underligt, hvis ministeren bruger ordet populisme, for det, jeg fremførte omkring den midlertidige trængsel i København, er faktisk noget, der er påpeget af bl.a. Dansk Transport og Logistik, og jeg finder ikke, at det er en populistisk organisation her i Danmark, men en seriøs organisation.
Jesper Petersen (S), 2015-12-18:
Så hele det grundlæggende koncept, hvor elbilerne langsomt føres ind i registreringsafgiftsystemet, men vel at mærke på en måde, hvor der fortsat vil være et markant nedslag i registreringsafgiften på elbiler, fordi de er så energieffektive, som de er, kan man sagtens føre igennem, og det gør vi, men det, der handler om den her 800.000-kronersgrænse, vil altså først kunne blive gennemført, når man er færdig med dialogen med Europa-Kommissionen om det.
Morten Messerschmidt (DF), 2024-05-17:
Så hvis man er enige om, at der er en materiel grænse, altså en grænse for, hvor meget man kan strække elastikken, så må hr. Christian Friis Bach vel også i forhold til eksempelvis Ukraine, Albanien og nogle af de andre lande, der i dag er kandidatlande, kunne sige, hvor længe man så kan tåle at have dem som kandidatlande uden at give dem et reelt perspektiv om medlemskab.
Marianne Jelved (RV), 2009-12-04:
Jeg kan ikke forestille mig, at der er nogen kommune, der vil indrette hverdagen fra kl. 8.00 til. kl. 16.00 for børn i 1., 2. og 3. klasse, uden at der har været en grundig diskussion mellem forældrene, lokalsamfundet og skolen om det.
Frank Aaen (EL), 2012-08-20:
Og jeg har særlig spurgt Det Radikale Venstre – derfor er jeg glad for, at hr. Nadeem Farooq står her ved siden talerstolen – hvad der var deres begrundelse for at synes, at det var bedre at lave aftalen med Venstre og Konservative og dermed tage penge fra de arbejdsløse, en lang række pensionister og alle dem, der er på efterløn eller kommer på efterløn.
Peter Skaarup (DF), 2000-10-11:
»Hvad vil regeringen gøre for at forhindre, at grupperinger af herboende flygtninge, indvandrere og andengenerationsindvandrere, f.eks. af palæstinensisk herkomst, udbreder de konflikter og fortsætter den kamp, som de er flygtet fra, til dansk område, vil regeringen tage internationalt initiativ i retning af, at den internationale støtte og bistand til f.eks. de palæstinensiske selvstyreområder gøres afhængig af, at volden og kamphandlingerne stopper, og vil regeringen i øvrigt tage initiativ til at forstærke indsatsen med at få herboende palæstinensere til at lade sig repatriere til de palæstinensiske selvstyreområder?«
Brian Mikkelsen (KF), 2016-05-13:
Jeg vil godt vove den påstand at sige, at forbrugerne på grund af realkreditinstitutterne er kommet upåklageligt igennem krisen, for hvis man ser på så godt som alle andre lande og deres boligejere, så ser man, at de er blevet langt, langt hårdere ramt, og hvis man som alternativ har haft sit lån i en bank i den periode, har man oplevet, at renten er steget eksplosivt.
Hans Andersen (V), 2016-02-09:
Når jeg sidder her og lytter til hr. Finn Sørensen, kommer jeg til at føle mig lidt dårligt tilpas på vegne af de mange mennesker, der i dag står op og passer et arbejde, og som får en løn på 17.000, 18.000, 19.000, 20.000 kr.
Lisbeth Bech Poulsen (SF), 2015-04-30:
Det kan vi som sagt ikke få nogen garantier for, og derfor synes jeg jo – det håber jeg ordføreren også vil komme ind på – det kunne have været så godt, hvis vi havde gjort, som der stod i regeringsgrundlaget, netop havde kigget bredt på afgiftssystemet og fundet en provenuneutral løsning, som derigennem kunne have finansieret en eller anden form for fortsat model for elbilerne.
Inger Støjberg (V), 2018-11-29:
Det er muligt, at der er nogle, der skal vente lidt længere på at få deres permanente opholdstilladelse, men det er jo selvfølgelig ikke ensbetydende med, at en indsats ikke betaler sig, faktisk tværtimod, og det betyder slet ikke, at man vil være udelukket fra at få permanent opholdstilladelse, tværtimod.
Margrethe Vestager (RV), 2007-11-29:
At den diskussion, hvor der helt åbenlyst er en uenighed - statsministeren foretrækker, at vi vedtager hastighed, og vi andre foretrækker, at vi vedtager noget med substans - skal iklædes, at nu er vi krigeriske og modsætningsvillige og skaber konflikterne, står jo i lammende kontrast til statsministerens første indlæg, hvor statsministeren let ironisk og sådan lidt alfaderligt karakteriserede alle de timer, vi har brugt her, som en fredelig debat, som statsministeren ikke rigtig kunne gå ind i, men i stedet for ville han fortælle, hvad vi havde foran os.
Villy Søvndal (SF), 2003-12-09:
Jeg forstår simpelt hen ikke, at regeringen ikke bruger muligheden for at løse et problem, der alligevel skal løses, nemlig skubbe gang i byggeriet og dermed gøre noget ved arbejdsløsheden samt sikre, at der blev boliger til de unge, der presser sig på i forhold til boligmarkedet.
Lotte Bundsgaard (S), 2003-12-03:
Men jeg har jo ret til at stille nogle spørgsmål, så jeg vil godt først spørge hr. Jesper Langballe, når han står og siger, at det er dårlig timing at fremsætte beslutningsforslaget i dag, om hr. Jesper Langballe kan bekræfte, at beslutningsforslaget er fremsat den 4. november 2003, altså at det, hr. Jesper Langballe stod og sagde her fra talerstolen, var ukorrekt.
Rune Lund (EL), 2017-05-09:
Men det er da rigtigt, at hvis der ikke er tale om nogle personer, der begår den her kriminalitet, som spørgeren eksemplificerer med, som i forvejen er udsat for en målrettet overvågning, så vil det ikke være muligt at have den form for data, som vi har i dag. Og alt andet lige vil det da være et værktøj mindre for politiet.
Morten Messerschmidt (DF), 2005-06-02:
Når jeg i dag ikke går så meget op i princippet, er det, fordi jeg hellere vil gå ind i den politik, der ligger bag, for det nemmeste af alt er at få det mandat, at vi siger nej til alle grader af oprindelseslandsprincippet, og hvis vi så lægger ud med 10 eller 20 pct. – mere eller mindre – har vi jo ved en beslutning vedrørende, at der er noget omkring oprindelseslandsprincippet, meldt os ud af forhandlingerne, så sætter ministeren sig ud på sidelinjen og har ingen indflydelse på den proces, der kører.
Peter Hummelgaard (S), 2025-04-01:
Når det er sagt, vil jeg til gengæld også gerne sige og vedstå, at der – det har hr. Mikkel Bjørn ret i – er huller og problemer, både for så vidt angår Schengensamarbejdet og i det hele taget også grænsefladerne i forhold til de internationale forpligtelser, som vi skal leve op til.
Lea Wermelin (S), 2020-04-24:
Jeg kan ikke udelukke, at det her udbyttetab kan betyde, at der ville være nogle landmænd, der vælger at stoppe med afgræsning eller høslæt af enten de direkte berørte arealer eller andre § 3-beskyttede arealer, men afgræsning eller høslæt kan ikke opveje den dårlige påvirkning af naturen på de arealer, som i dag gødskes eller omlægges.
Charlotte Dyremose (KF), 2011-01-18:
Hver eneste gang vi tager initiativer for at sikre flere praktikpladser, uanset om det er den økonomiske skrue, vi prøver at dreje på, om det er dialogen, om det er en opfordring til ministeren om at være i tæt dialog med kommunerne og staten, eller om vi laver uddannelsesgaranti og dermed sørger for, at alle unge mennesker har mulighed for at få en uddannelse, så de kan komme ud at fungere i erhvervslivet, få nogle erfaringer og måske så på et senere tidspunkt oven i købet bygge yderligere uddannelse på det, og hver eneste gang vi sætter flere og flere penge af til det samlede uddannelsesområde, ja, med samtlige de initiativer, vi tager, forsøger vi netop at tænke på det langsigtede perspektiv.
Mikkel Dencker (DF), 2019-04-04:
Når jeg taler om skræmmescenarier, er det, fordi der er nogle, der har foreslået her i beslutningsforslaget, at vi skal regne på scenarier på 4 og 6 grader – hvilket videnskaben siger ikke kommer til at ske inden for den tidshorisont, som beslutningsforslaget opererer med.
Line Barfod (EL), 2008-05-15:
Det velfærdssamfund, vi havde fået bygget op i Danmark, var i høj grad bygget op på baggrund af det kommunale selvstyre, altså at man ude i de enkelte kommuner, amter havde vurderet, hvad det var, man ønskede, havde tilrettelagt velfærden, havde sørget for at udvikle løbende ud fra de ønsker og prioriteringer, som borgerne kom med.
Line Barfod (EL), 2005-10-13:
Der er jo altså, som de foregående ordførere har været inde på, tale om konsekvensrettelser som følge af strukturreformen, og man kan sige, at det vel er et udtryk for, at det er gået alt for stærkt med den her kæmpe reform, og der kommer sikkert andre lovforslag på senere tidspunkter med ting, som man også har overset.
Inger Støjberg (V), 2010-03-17:
Som jeg nævnte i det, som fru Line Barfod betegner som en meget, meget lang tale eller svada – nu husker jeg ikke helt det præcise ordvalg fra fru Line Barfod – kan tingene bare ikke sættes så enkelt op, som fru Line Barfod forsøger at gøre her.
Rune Lund (EL), 2005-06-07:
Jeg er glad for, at ordføreren kan bekræfte, at den franske befolknings vigtigste argument for at stemme nej til EU-forfatningen er, at den er antisocial, at den vil undergrave velfærdssamfundet yderligere, at den vil skabe øget pres for privatisering, liberalisering og udlicitering.
Holger K. Nielsen (SF), 2001-05-03:
Så skal vi også have en holdning til det her, og det er der, jeg synes, det er ufatteligt svagt, hvad det er, der lægges op til i denne her vedtagelse. Jeg respekterer fuldt ud nogle synspunkter, der er kommet både fra hr. Jeppe Kofod og fra udenrigsministeren, men når vedtagelsen er, som den er, og når vedtagelsen bevidst er forhandlet med de borgerlige partier, der hele tiden har støttet det her forslag, åbenlyst har støttet det forslag, så er jeg udmærket klar over, hvad signalet af det her vil være, og det er ligegyldigt med de udtalelser, som er kommet fra ministeren om, at han jo ikke ved, om den her enhed vil holde fremover.
Keld Albrechtsen (EL), 2002-04-30:
Der må da være en eller anden smertegrænse, som må være lidt mere præcis end det, hr. Karsten Nonbo indtil videre har villet røbe, ikke mindst på baggrund af det meget kraftige signal, som fødevareministeren, som jo er hr. Nonbos partifælle, har sendt om, at det her kunne vi simpelt hen ikke leve med.
Henrik Vestergaard (V), 2002-02-05:
Lad mig citere Henrik Oldenburg i det seneste nummer af »Smag og Behag«, et magasin for vin, mad og andre livsglæder, hvor han, ud over at kommentere valget af bestyrelsesformand for Måltidets Hus, angiver, at de politiske fingre skal holdes fra Måltidets Hus.
Ole Stavad (S), 2000-11-16:
Lad mig sige til hr. Kim Behnke, der indimellem har den bemærkning til den minister, der måtte have sagen, at hvis nu vedkommende havde sat sig lige så godt ind i det som hr. Kim Behnke...: På det finansielle område vil jeg i al stilfærdighed sige, at dér vil jeg ikke lade mig belære af hr. Kim Behnke.
Lene Espersen (KF), 2012-06-06:
Jeg vil sige, at det også, synes jeg, er blevet gjort ganske klart, ikke mindst efter at vi har fået sammenfatningen af kammeradvokatens konklusion, at det stadig væk står hen i det uvisse, hvad de juridiske konsekvenser er, og hvad relationerne til grundlovens § 73 er – en grundlov, vi for øvrigt fejrede fødselsdag for i går.
Aase D. Madsen (DF), 2000-04-25:
Vi mener principielt, at milliarderne til miljørigtig energi ville være uendelig meget bedre brugt i f.eks. den danske sundhedssektor, til de ældre og til andre grupper i samfundet, men vi må jo erkende, at vi tilsyneladende står alene med det synspunkt her i Folketinget.
Nicolai Wammen (S), 2002-12-06:
Det drejer sig om et institut, som miljøministeren i september måned blankt afviste at give flere penge til, et institut, hvis rapporter meget få har fundet særlig givtige, et institut, som Miljøministeriet, ganske få dage før gavechecken kom, var nødt til at rykke for at få dem til at lave det, de skulle.
Dennis Flydtkjær (DD), 2022-09-28:
Jeg ved godt, at det er svært for Dansk Folkepartis formand at indgå i sådan noget, men det er faktisk lykkedes at komme igennem med en sænkelse af elafgiften for 3,5 mia. kr., altså en reel håndsrækning til danskerne.
Ole M. Nielsen (KRF), 2000-03-28:
Forslag til vedtagelse »Idet Folketinget ønsker på én gang at fastholde og forbedre fødevarekvaliteten, landbrugets eksportindtægter og et stort antal arbejdspladser i landbruget og i landbrugets følgeerhverv, og i erkendelse af, at dansk landbrug har særomkostninger til sikring af fødevarekvaliteten m.v., fordi der endnu ikke er tilsvarende krav i andre lande, pålægges regeringen at fremlægge en aktionsplan, der beskriver, - hvordan regeringen vil sikre, at importerede fødevarer lever op til samme krav til fødevarekvalitet, som gælder for dansk producerede varer, - hvordan regeringen vil arbejde for intensivering af arbejdet med at fastlægge og implementere høje og ensartede krav til fødevarekvalitet, herunder fødevaresikkerhed samt sikring af miljø og dyrevelfærd, i hele EU, og - budgetmæssige krav til at sikre dansk landbrug og fødevareindustris konkurrenceevne, herunder behovet for - indtil der er fastsat og implementeret fælles regler for fødevarekvalitet m.v. - at gennemføre omkostningslettelser eller medfinansiering til dækning af omkostningerne ved særlige danske regler, så konkurrenceevnen kan sikres, idet særomkostningerne kun delvis dækkes ind gennem højere priser på markedet.«
Lea Wermelin (S), 2021-12-14:
Regeringen har afsat midler til udviklingen af sorterings- og genanvendelsesteknologier gennem MUDP og har nedsat et tekstilaffaldspartnerskab med en bred deltagelse af kommuner, virksomheder og branchen, så vi kan få sat skub i udviklingen af genanvendelsesløsninger i stor skala.
Henning Hyllested (EL), 2016-01-14:
Men er hr. Nicolaj Amstrup enig i, at det et eller andet sted er en forpligtelse for en kommune at stille et folkeskoletilbud til rådighed, at det har førsteprioritet, og at det ændringsforslag, som nu ligger, fra Enhedslisten, SF og Dansk Folkeparti, jo trods alt tager sigte på at give et yderligere tilskud til, at kommunerne så også vælger, så langt som det overhovedet er muligt, at tilbyde et folkeskoletilbud?
Pia Christmas-Møller (KF), 2001-01-25:
Fru Jette Gottlieb har endnu ikke helt forstået kernen i den nye socialpolitiske linje, som tydeligere og tydeligere er trådt frem i de sidste 10-15 år, kernen, hvorefter man erkender, at mennesker har behov for at føle sig nødvendige; at værdighed opstår i spændingspunktet mellem ret og pligt, mellem forventninger og lyst til at leve op til disse forventninger.
Bendt Bendtsen (KF), 2008-04-23:
For vi taler altså om personfølsomme oplysninger, og derfor synes jeg, det er vigtigt, at håndteringen af de personfølsomme oplysninger, der nu findes i de her systemer, foregår på en måde, så oplysningerne om de patienter, der er ramt af kritisk sygdom, ikke kommer til at ligge forskellige steder.
Kristian Thulesen Dahl (DF), 1998-09-08:
Men hvis det er begrundelsen, er der jo sådan set heller ikke nogen grund til at forhandle med De Konservative, med Kristeligt Folkeparti eller med CD, for så kan regeringen jo sådan set nøjes med enten Venstre eller den yderste venstrefløj. Den anden grund kan selvfølgelig være, at Dansk Folkeparti har meldt klart fra over for indholdet i regeringens finanslovforslag, så klart, at finansministeren slet ikke kan se nogen grund til overhovedet at tale med Dansk Folkeparti om forslaget.
Torsten Schack Pedersen (V), 2007-01-26:
I løbet af 4 måneder fik man gennemgået sin procedure og var langt mere bevidst om, hvordan man sørgede for at få tingene til at køre i et fornuftigt tempo, i en fornuftig rytme, og det har jo simpelt hen ført til, at man nu har fået banket ventetiderne ned, uden at det har ført til stressvilkår for personalet.
Kristian Pihl Lorentzen (V), 2010-02-04:
Jeg vil spørge, om SF's ordfører er klar over, at skattereglerne faktisk er indrettet så viseligt, at alle personer i sådan en kørepulje får det fulde fradrag beregnet ud fra den afstand, man kører, og at man dermed fra samfundets side har givet et kraftigt incitament til, at disse muligheder benyttes.
Rune Lund (EL), 2005-11-08:
Det er jo bl.a. lidt i modstrid med det, som fru Lone Dybkjær, Det Radikale Venstres ordfører, sagde den 29. april 2005, hvor vi bl.a. diskuterede tjenesteydelser og de her forhandlinger på bl.a. vandområdet.
Henrik Svane (RV), 1999-11-25:
Integrationsrådene er et væsentligt omdrejningspunkt i at folkeliggøre integrationsindsatsen i dette land, og jeg vil i den anledning komme med en opfordring til, at mange af de NGO-flygtningeorganisationer, der arbejder med på indsatsen for at forbedre integration i Danmark, virkelig bliver opmærksomme på at lægge en stor energi og kraft ind i det arbejde, der kan lægges i integrationsrådene, for det kan være med til at kitte den folkelige forståelse meget bedre sammen for, hvad der er af forskelle mellem os og de fremmede, og hvad der er af ligheder, så vi i fællesskab kan få trukket diskussionerne og arbejdet helt ned i det civile Danmarks rødder, hvor vi alle medvirker til at bekæmpe barrierer og fordomme.
Frank Aaen (EL), 2009-12-09:
Jeg kan ikke forstå strategien, når man allerede nu har set, at man har haft en stærk stigning i den militære indsats fra Vesten, man kan se, at modstanden vokser, og at det altså ikke er Taleban, men al mulig anden modstand, der vokser, fordi de ikke vil være besat af Vesten, og at man så mener, at vejen til at vinde – og der mener jeg vinde for afghanernes skyld, så de får en bedre fremtid – at den skulle være, at man laver endnu mere krig.
Ulla Tørnæs (V), 2012-01-27:
Jeg har kunnet konstatere, at man i regeringen sådan set er stolte af, at man har øget skattetrykket i det danske samfund med 5 mia. kr., man har fjernet kontanthjælpsloftet og dermed incitamentet til, at det skal kunne betale sig at arbejde, og man lægger også op til at forringe aktiveringsmulighederne for de svageste kontanthjælpsmodtagere.
Line Barfod (EL), 2004-05-18:
Når det drejer sig om de store, tomme kasser oppe i Gentofte, som har en vidunderlig udsigt over Øresund, hvor der er god plads, og hvor der kun bor et eller to mennesker i hver, siger vi jo ikke, at det vil vi ikke finde os i, for vi mener, at de kæmpestore huse skal tvangskollektiviseres.
Morten Østergaard (RV), 2011-01-25:
Når vi nu ved, at VK-regeringen har brugt alle bestræbelser på at udsende folk, som man kunne slippe af med, har det jo på sæt og vis noget imod sig, at man skulle have nogen siddende i 1½ år, hvis det land, de skulle sendes ud til, gerne vil modtage dem.
Inger Støjberg (DD), 2023-02-02:
Det efterlader os jo et lidt underlig sted, hvor vi må konstatere, at alle tre regeringspartier har fremlagt økonomiske planer og er gået til valg på dem, men nu i fællesskab siger til vælgerne, at de planer, man lagde frem, overhovedet ikke passer, overhovedet ikke holdt.
Aki-Matilda Høegh-Dam (SIU), 2023-05-31:
Hvis ikke domstolene vækker så stor interesse fra nogle af mine folketingskollegaer, kunne vi måske i stedet have hørt noget mere om, hvordan vi får rettet op på uligheden for statsansatte, hvor henholdsvis grønlandsk politi og grønlandske anstaltsbetjente stadig den dag i dag får dårligere lønvilkår end resten af kongeriget, alene på baggrund af at de er fra Grønland.
Per Clausen (EL), 2006-02-01:
Men vi er altså meget positive over for de her forslag, og vi er selvfølgelig også glade for, at der ser ud til at ske noget på det her område, selv om det her som sagt, i forhold til hvad vi mener der virkelig skulle til for at løse problemerne både for dyrenes velfærd og for miljøet, jo er en uendelig lille forbedring, men dem tager vi gerne.